সম্প্রতি তারা শিশুদের কে পরিবেশের সাথে পরিচিত করার জন্য বিভিন্ন স্কুলে ‘little farmer’ নামের একটি ইভেন্ট সম্পন্ন করেছে। তরুণ দলটি সবসময় এই আশায় কাজ করে যাচ্ছে যে হয়তো তারা একটি স্থায়ী উন্নয়ন করতে পারবে, হয়তো তারা কার্বনডাই অক্সাইড এর পরিমাণ কিছুটা হলেও কমাতে পারবে এবং পরিবেশের ভারসাম্য রক্ষায় অবদান রাখতে পারবে। তারা নানান ধরনের উদ্যোগ নিচ্ছে। যেনো সবাই সবুজ কে স্বাগত জানায় তাই তারা বিনামূল্যে গাছের চারা ও বীজ বিতরণ করছে। ইতোমধ্যে তারা একটি স্থাপত্য সংস্থা “IKABANA ltd” এর সাথে ঢাকা উত্তর সিটি কর্পোরেশন এর একটি কাজ করছে। নগরকৃষির প্রতিষ্ঠাতা ও প্রধান সমন্বয়কারী কামরুল হাসান বলেছেন -আমরা এমন একটি সবুজ যাত্রা শুরু করেছি যেখানে থাকছে শহুরে কৃষির ৩৬০ ডিগ্রি সমাধান অর্থাৎ কৃষি সংক্রান্ত সব রকম সমাধান। নগরকৃষি আপনার জন্য কী করতে পারে? ১.নগর কৃষক হতে চান? – আমরা আপনার খামার তৈরি করে দিবো। আমরা শিখাবো কোন গাছ লাগাবেন এবং কিভাবে তার যত্ন নিবেন। আমরা দেখাবো কিভাবে আপনি আপনার জায়গার উপযুক্ত ব্যাবহার করবেন। ২.বীজ আর মাটি: আমাদের কাছে পাওয়া যায় উন্নত মানের বীজ আর মাটি। যেগুলো আপনার খামার শুরু করার জন্য লাগবে। আমরা আপনাকে শিখাবো কিভাবে ঘরবাড়ির আবর্জনা থেকে সার তৈরি করা যায়। ৩.নিজের ছাদে সবজি বাগান করতে চান? আমরা আপনার ছাদে সবজি চাষের ব্যবস্থা করে দিবো সেই সাথে তারা কিভাবে ঠিকমত বেড়ে উঠবে তার খেয়াল ও রাখবো। ৪.আপনি কি আপনার বাড়ি বা অফিস কে শহুরে মরুদ্যান বানাতে চান? -আমরা আপনার বাড়িটিকে একটি চমৎকার দৃশ্যে বদলে দিতে চাই যাতে কেউ আসলে শান্তিময় একটা পরিবেশ পায় এবং অনেক সময় ধরে সেখানে থেকে যেতে চায়। ৫. আমাদের থেকে গাছ ভাড়া নিতে চান? -ভাড়া দেয়ার জন্যও আমাদের কাছে আছে অনেক ধরনের গাছ। আপনার অফিস কে সবুজ দিয়ে চমকপ্রদভাবে সাজাতে আমরা আছি আপনাদের পাশে।